b'\n_START_ARTICLE_\nAlfred von Tirpitz\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u K\xc3\xbcstrinu u Brandenburgu, kao sin vi\xc5\xa1eg civilnog slu\xc5\xbebenika, odrastao je u Frankfurtu na Odri. Pridru\xc5\xbeio se Pruskoj mornarici 1865. i poha\xc4\x91ao Pomorsku \xc5\xa1kolu u Kielu, gdje je i diplomirao 1869. Po stvaranju Njema\xc4\x8dke Flote 1871. postao je dio torpedne eskdrile. Napredovao je, i 1877. postao \xc5\xa1ef za torpedno naoru\xc5\xbeanje - odeljenje koje je on kasnije reorganizirao u torpedni inspektorat._NEWLINE_Kapetan Tirpitz je postao \xc5\xa0ef mornari\xc4\x8dkog \xc5\xa1taba 1892., i unaprije\xc4\x91en je u kontraadmirala 1895. Tijekom 1896. i 1897. zapovijedao je Azijskom eskadrilom krstarica i nadgledao osvajanje Kiao\xc4\x8doua, koji je postao njema\xc4\x8dka pomorska baza. Godine 1897. je postao dr\xc5\xbeavni tajnik u Carskom pomorskom ministarstvu - Reichsmarineamt. Zbog energi\xc4\x8dnog zalaganja za zna\xc4\x8dajno uve\xc4\x87anje flote zadobio je pa\xc5\xbenju i podr\xc5\xa1ku cara Vilima II. Godine 1900. godine Tirpitzu je ukazana po\xc4\x8dast kada postaje von Tirpitz. Njegova ideja o postizanju statusa vode\xc4\x87e svjetske sile putem sticanja pomorske nadmo\xc4\x87i, \xc4\x8desto se naziva Tirpitzov plan. Politi\xc4\x8dki, Tirpitzov plan su \xc4\x8dinili Akti o Floti iz 1898., 1900., 1908. i 1912. Zahvaljuju\xc4\x87i njima do 1914. Njema\xc4\x8dka je stvorila drugu po veli\xc4\x8dini pomorsku silu u svijetu - po gruboj procjeni oko 40% manju od Britanske Kraljevske mornarice. Bila je sastavljena od 7 modernih drednota, 5 bojnih krsta\xc5\xa1a, 25 krstarica i 20 \xe2\x80\x9epreddrednot\xe2\x80\x9c bojnih brodova, kao i preko 40 podmornica. Iako je plan podrazumijevao i neke prili\xc4\x8dno nerealne ciljeve, ekspanzionisti\xc4\x8dki program je bio dovoljan da alarmira Britance, i tako zapo\xc4\x8dne skupu pomorsku trku u naoru\xc5\xbeanju, \xc5\xa1to je dovelo i do stvaranja ja\xc4\x8dih veza izme\xc4\x91u Velike Britanije i Francuske._NEWLINE_Tirpitz je razvio tzv. \xe2\x80\x9eteoriju rizika\xe2\x80\x9c (analizu koju bi danas smatrali dijelom teorije igre) po kojoj, ako njema\xc4\x8dka mornarica dostigne odre\xc4\x91en nivo gdje bi po snazi bila bliska Britanskoj mornarici, Britanci bi poku\xc5\xa1ali izbje\xc4\x87i sukob sa Njema\xc4\x8dkom, tj. ako bi se flote odr\xc5\xbeale nepromijenjene). Ako bi se te dvije pomorske sile sukobile, njema\xc4\x8dka mornarica bi nanijela dovoljno \xc5\xa1tete britanskoj, \xc5\xa1to bi ugrozilo britansku pomorsku dominaciju. Britanci su se oslanjali na svoju mornaricu kako bi odr\xc5\xbeali kontrolu nad Britanskom Carstvom, zbog \xc4\x8dega je von Tirpitz smatrao da bi oni radije odr\xc5\xbeavali pomorsku nadmo\xc4\x87 u cilju o\xc4\x8duvanja tog carstva, i pri tom dozvolili da Njema\xc4\x8dka postane svjetska sila, nego \xc5\xa1to bi dr\xc5\xbeali Njema\xc4\x8dku u pot\xc4\x8dinjenom polo\xc5\xbeaju i time ugrozili svoje carstvo. Ova teorija je rasplamsala pomorsku trku u naoru\xc5\xbeanju izme\xc4\x91u Velike Britanije i Njema\xc4\x8dke u prvom desetlje\xc4\x87u 20. stolje\xc4\x87a._NEWLINE_Me\xc4\x91utim, ova teorija je bazirana na pretpostavci da bi Velika Britanija morala poslati svoju flotu u Sjeverno more da bi blokirala njema\xc4\x8dke luke (blokada njema\xc4\x8dkih luka je bila jedini na\xc4\x8din na koji bi Kraljevska mornarica mogla ozbiljno nauditi Njema\xc4\x8dkoj) \xc4\x8dime bi njema\xc4\x8dku mornaricu prisilila na bitku. Ali, zbog geografske lokacije Njema\xc4\x8dke, Britanija je mogla blokirati Njema\xc4\x8dku i zatvaraju\xc4\x87i ulaz u Sjeverno more iz La Manchea, i oblasti izme\xc4\x91u Bergena i Shetlandsog oto\xc4\x8dja. Suo\xc4\x8den sa ovom mogu\xc4\x87no\xc5\xa1\xc4\x87u njema\xc4\x8dki admiral je prokomentariao:"Ako Britanci to u\xc4\x8dine, na\xc5\xa1a mornarica \xc4\x87e imati tu\xc5\xbenu ulogu", to\xc4\x8dno predvi\xc4\x91aju\xc4\x87i ulogu koju \xc4\x87e imati mornarica tijekom Prvog svjetskog rata._NEWLINE_Von Tirpitz je dobio \xc4\x8din Velikog admirala 1911. Usprkos programu izgradnje osje\xc4\x87ao je da je rat do\xc5\xa1ao prerano da bi se njihove snage mogle ravnopravno nositi sa Kraljevskom mornaricom, jer je Akt o floti iz 1900. godine sadr\xc5\xbeavao sedamnaestogodi\xc5\xa1nji plan. Zbog nemogu\xc4\x87nosti da utje\xc4\x8de na pomorske operacije sa svog \xc4\x8disto administrativnog polo\xc5\xbeaja, von Tirpitz se glasno zalagao za skidanje restrikcija sa podmorni\xc4\x8dkog rata, za koje je on osje\xc4\x87ao da mo\xc5\xbee sru\xc5\xa1iti britanske linije komunikacija. Interesantno je da njegova politika izgradnje nikad nije izrodila i njegov politi\xc4\x8dki stav o podmornicama, tako da je do 1917. postojao ozbiljan manjak novih podmornica. Kada nije uvedena zabrana na podmorni\xc4\x8dko ratovanje, izgubio je podr\xc5\xa1ku cara i primoran je da podnese ostavku 15. o\xc5\xbeujka 1916. Na mjestu dr\xc5\xbeavnog tajnika Carskog pomorskog ministra zamijenio ga je Eduard von Capelle._NEWLINE_Godine 1917. von Tirpitz postaje vo\xc4\x91a kratkotrajne Domovinskje stranke (Deutsche Vaterlandspartei), koja je nastojala objediniti podr\xc5\xa1ku javnosti za sveobuhvatne napore za dobijanje Prvog svjetskog rata. Poslije poraza Njema\xc4\x8dke podr\xc5\xbeavao je desno krilo Njema\xc4\x8dke nacionalne narodne stranke (Deutschnationalen Volkspartei, skra\xc4\x87eno DNVP), i bio njen poslanik u Reichstagu od 1924. do 1928._NEWLINE_Po njemu je nazvan njema\xc4\x8dki bojni brod Tirpitz 1939.'